5.

Az iránymutatás a következő 4a. cikkel egészül ki: „4a. cikk A szolgáltató NKB-n keresztül teljesített, határon átnyúló fizetési forgalomra vonatkozó megállapodások E cikk rendelkezéseit a kétirányú összeköttetésen keresztül teljesített vagy teljesítendő, határon átnyúló fizetési forgalomra vonatkozó megállapodásokra kell alkalmazni. a) A kapcsolat leírása A határon átnyúló fizetési forgalom kétirányú összeköttetésen keresztül való teljesítésekor: — a szolgáltató NKB-helyzettől függően fogadó vagy küldő NKB-nak minősül a küldő vagy fogadó NKB/EKB-val szemben a határon átnyúló fizetési forgalomnak az összeköttetést biztosító rendszeren keresztül való teljesítésével kapcsolatos kötelezettségek és felelősség tekintetében, — a kapcsolódó NKB helyzettől függően fogadó vagy küldő NKB-nak minősül a fogadó/küldő résztvevő RTGS-számlájának jóváírásával, illetve annak megterhelésével kapcsolatos kötelezettségek és felelősség tekintetében. b) A kapcsolódó NKB számlájának megnyitása és működése 1. A szolgáltató NKB megnyit könyveiben egy euro-számlát a kapcsolódó NKB számára. 2. A szolgáltató NKB korlátlan és biztosítéki fedezet nélküli hitelkeretet biztosít a kapcsolódó NKB számára. 3. A kapcsolódó NKB RTGS-rendszerében résztvevő által kezdeményezett, határon átnyúló fizetés teljesítése céljából a szolgáltató NKB megterheli a kapcsolódó NKB számláját és jóváírja a szolgáltató NKB rendszere résztvevőjének RTGS-számláját vagy a fogadó NKB/EKB-nak a szolgáltató NKB-nál vezetett inter-NKB számláját. A kapcsolódó NKB RTGS-rendszerében résztvevőnek címzett, határon átnyúló fizetés teljesítése céljából a szolgáltató NKB megterheli a küldő NKB/EKB inter-NKB számláját vagy a szolgáltató NKB résztvevőjének RTGS-számláját, és jóváírja a kapcsolódó NKB számláját. c) A szolgáltató NKB és a kapcsolódó NKB kötelezettségei és felelőssége 1. Hitelesítés a) Mind a kapcsolódó, mind a szolgáltató NKB felelős az egymásnak küldött adatok pontosságáért és alaki helyességéért (szintaxis), valamint elfogadják az ilyen adatokra vonatkozó előírásokat. b) A kapcsolódó NKB által benyújtott fizetési megbízás befogadásakor a szolgáltató NKB késedelem nélkül ellenőrzi a fizetési megbízáson szereplő mindazon adatot, amely a fizetés megfelelő teljesítéséhez szükséges. Ha a szolgáltató NKB szintaktikai hibát vagy más, a fizetési megbízás elutasítására alapot adó hiányosságot észlel, nem teljesíti a fizetést, és az adatokat, illetve a fizetési megbízást a szolgáltató és a kapcsolódó NKB által elfogadandó, egyedi szabályok szerint kezeli. 2. Teljesítés a) A kapcsolódó NKB RTGS-rendszerében résztvevő által kezdeményezett, határon átnyúló fizetés teljesítése céljából a kapcsolódó NKB megterheli résztvevője számláját, valamint a kapcsolódó és a szolgáltató NKB által elfogadott szabályok szerint benyújtja a megfelelő fizetési megbízást a szolgáltató NKB-hoz. b) Amint a szolgáltató NKB a 4a. cikk c) pontjának 1. alpontja b. pontjának megfelelően ellenőrzi a benyújtott fizetési megbízás érvényességét, a szolgáltató NKB késedelem nélkül: i. megterheli a kapcsolódó NKB számláját; és; ii. pozitív visszaigazolást küld a kapcsolódó NKB-nak. c) A kapcsolódó NKB számlájának megterhelésekor a szolgáltató NKB késedelem nélkül jóváírja a résztvevő RTGS-számláját nemzeti RTGS-rendszerében, vagy a 4. cikknek megfelelően az összekötést biztosító rendszeren keresztül teljesíti a fizetést. Amikor a szolgáltató NKB negatív vagy pozitív visszaigazolást kap a fogadó NKB/EKB-tól, az ilyen visszaigazolást továbbítja a kapcsolódó NKB-nak. d) A szolgáltató NKB RTGS-rendszerében résztvevő által kezdeményezett, határon átnyúló fizetésnek a kapcsolódó NKB RTGS-rendszerében résztvevő számára való teljesítése céljából a szolgáltató NKB az ilyen fizetési megbízás megérkezésekor haladéktalanul jóváírja a kapcsolódó NKB számláját. A kapcsolódó NKB ezt követően haladéktalanul jóváírja a kapcsolódó NKB RTGS-rendszerében részt vevő számláját. e) A szolgáltató NKB RTGS-rendszerén kívüli RTGS-rendszer résztvevője által kezdeményezett, határon átnyúló fizetésnek a kapcsolódó NKB RTGS-rendszerében résztvevő számára való teljesítése céljából a szolgáltató NKB a küldő NKB/EKB fizetési megbízásának megérkezésekor: i. végrehajtja a 4. cikk d) pontjának 1. alpontjában és a 4. cikk d) pontja 2. alpontjának a. pontjában meghatározott eljárásokat; ii. majd jóváírja a kapcsolódó NKB számláját, és értesíti erről a kapcsolódó NKB-t; és iii. ezt követően pozitív visszaigazolást küld a küldő NKB/EKB-nak. A ii. pont szerinti értesítés megérkezésekor a kapcsolódó NKB haladéktalanul jóváírja az RTGS-rendszerében részt vevő számláját. f) A szolgáltató NKB a kapcsolódó NKB-val együtt meghatározott valamennyi szükséges intézkedést megteszi annak biztosítása érdekében, hogy a kapcsolódó NKB RTGS-rendszerében részt vevő számlájának jóváírásához szükséges valamennyi információ és adat minden körülmények között a kapcsolódó NKB rendelkezésére álljon. g) A kapcsolódó NKB RTGS-rendszere nyitvatartásának összhangban kell állnia a IV. mellékletben meghatározott előírásokkal. 3. Véglegesség A kétirányú összeköttetésen keresztül teljesített, határon átnyúló fizetés véglegességét a 4. cikk c) pontjának 2. alpontjával és a 4. cikk d) pontjának 2. alpontjával összhangban állapítják meg. 4. A fizetési megbízások teljesítéséért viselt felelősség átszállása A kapcsolódó NKB RTGS-rendszerében résztvevő által kezdeményezett, határon átnyúló fizetési forgalom esetében a fizetési megbízások teljesítéséért viselt felelősség abban a pillanatban száll át a kapcsolódó NKB-ról a szolgáltató NKB-ra, amikor a kapcsolódó NKB számlája a szolgáltató NKB-nál megterhelésre kerül, illetve ezt követően a 4. cikk e) pontjának megfelelően az átszáll a fogadó NKB/EKB-ra. A kapcsolódó RTGS-rendszer részt vevője számára teljesítendő, határon átnyúló fizetési forgalom esetében a fizetési megbízások teljesítéséért viselt felelősség akkor száll át a küldő NKB-ról a szolgáltató NKB-ra, amikor a 4a. cikk c) pontja 2. alpontja e. pontjának iii. alpontjában meghatározottak szerint a pozitív visszaigazolás megérkezik a küldő NKB/EKB-hoz. d) Hibakezelési rendszer A 4. cikk f) bekezdésében meghatározott rendszer alkalmazandó a kapcsolódó NKB-kra. e) Kapcsolat a telekommunikációs szolgáltatóval A kapcsolódó NKB összeköttetéssel, illetve egy belépési ponttal rendelkezik a telekommunikációs szolgáltatóhoz. A kapcsolódó NKB-t az alkalmazandó szabályok megszegése eredményeképpen ért veszteség esetén a megtérítés telekommunikációs szolgáltatóval szemben történő érvényesítéséért a kapcsolódó NKB felel, és az ilyen igényt közvetlenül a telekommunikációs szolgáltatónál nyújtja be. f) A résztvevők tájékoztatása Valamennyi NKB tájékoztatja az RTGS-rendszereik résztvevőit arról, hogy a kapcsolódó NKB RTGS-rendszerében részt vevő számára teljesítendő, határon átnyúló fizetési forgalom tekintetében a szolgáltató NKB által kiadott, pozitív visszaigazolás igazolja a kapcsolódó NKB-nak a szolgáltató NKB-nál vezetett számlája jóváírását, de nem igazolja a fogadó résztvevőnek a kapcsolódó NKB-nál vezetett számlája jóváírását. Az NKB-k a szükséges mértékben megfelelően módosítják nemzeti RTGS-szabályaikat.”